Autoritetet në Kosovë u bënë thirrje qytetarëve të dalin në zgjedhje
KQZ-ja thatë se janë bërë të gjitha përgatitjet e nevojshme për votimet e nesërme
Autoritetet në Kosovë u bënë thirrje për herë të fundit qytetarëve që të dalin në zgjedhjet parlamentare e lokale. Zyrtarë të Komisionit Qendror të Zgjedhjeve, thanë sot në Prishtinë se janë bërë të gjitha përgatitjet e nevojshme për votimet e nesërme. Shefi i Misionit të Organizatës për Siguri dhe Bashkëpunim Evropian në Kosovë, Tim Guldiman, njëherësh edhe kryesues i komisionit Qendror të Zgjedhjeve, tha se procesi tashmë varet vetëm nga qytetarët e Kosovës dhe nga pjesëmarrja e tyre në votime. tha zoti Guldiman. Edhe shefi i Misionit të Kombeve të Bashkuara, Joakim Ryker, u është bashkuar thirrjeve për pjesëmarrje të qytetarëve në votime. tha shefi i UNMIK-ut, Joakim Ryker. Ai u bëri thirrje në veçantiqytetarëve serb që të bëhen pjesë e këtij procesi. Zyrtarë të KFOR-it dhe të policisë, u zotuan ndërkaq, për ruajtjen e sigurisë gjatë votimeve dhe për këtë siç tha komandanti i forcave paqeruajtëse, Xavier Bout de Marnjak, janë bërë të gjithë përgatitjet e duhura. tha komandanti i KFOR-it. Nesër, duke filluar nga ora 7 e mëngjesit, rreth 1.5 milionë qytetarë të Kosovës do të dalin në votime për të zgjedhur përfaqësuesit e tyre në Parlamentin 120 vendesh të Kosovës, në Kuvendet komunale dhe kryetarët e komunave. Zgjedhjet e nesërme janë të pestat me radhë që mbahen në Kosovë që nga përfundimi i luftës në vitin 1999, ndërsa cilësohen të rëndësishme për shkak të periudhës së mbajtjes së tyre që përkon me procesin e zgjidhjes së statusit politik të Kosovës. (ze)